יח. ואני בבואי בעיר בָּשָׂן נִרְאָה אֵלַי  וִיטוֹרֵיל.  ואזמרה לשמו כי נעים



	
	יח. ואני בבואי בעיר בָּשָׂן נִרְאָה אֵלַי וִיטוֹרֵיל. ואזמרה לשמו כי נעים
	








אֶל עִיר בְּנֵי בָּשָׁן שְׁלֵיו עָלִיתִי

לִשְׁכֹּן בְּרֹב שָׁלוֹם וְלֵב בָּטוּחַ;

גַּנּוֹת וּפַרְדֵּסִים אֲנִי רָאִיתִי.

אַךְ אֶחְשְׁבָה כֻלָּם רְשׁוּת הָרוּחַ.





אָמְנָם בְּוִיטוֹרֵיל יְקָר גִּלִּיתִי

כִּי צָלְחָה עָלָיו בְּחָכְמָה רוּחַ

אַנַּקְרְאוֹן; שִׁירָיו כְּמוֹ אָרִיתִי

וָאֶכְתְּבֵם יוֹם יוֹם לְעֵד עַל לוּחַ.





שָׁרִים נְבוֹנֵי לֵב, תְּמִימֵי דֶרֶךְ,

שִׁירָיו יְתַנּוּ, יִזְכְּרוּ לָנֶצַח,

יִשְׁתַּחֲווּ לוֹ, יִכְרְעוּ עַל בֶּרֶךְ.





הִנּוֹ בְּפִי כֻלָּם מְשׁוֹרֵר פֶּלִי;

נָאוָה תְהִלָּה לוֹ וְצִיץ עַל מֵצַח;

לֹא קָם בְּעִיר בָּשָׂן כְּוִיטוֹרֵילִי.









את הטקסט לעיל הפיקו מתנדבי פרויקט בן־יהודה באינטרנט.  הוא זמין תמיד בכתובת הבאה:https://benyehuda.org/read/36964